У свой час касцёл наведаў Адам Мальдзіс, і на яго пытанне, ці з’яўляе абраз цуды ў Кракаве, айцы-езуіты адказалі адмоўна. Не з’яўляе цудаў і копія абраза, што знаходзіцца ў Юравічах. То можа настала пара, каб абмяняць копію абраза на арыгінал? Вёска Юравічы — на тэрыторыі забруджанага радыяцыяй Калінкавіцкага райна, у непасрэднай блізкасці ад найбольш пацярпелых ад чарнобыльскай катастрофы Хойніцкага, Брагінскага, Нараўлянскага раёнаў. І ўсё ж можна спадзявацца, што вяртанне святыні ў Юравічы будзе своечасовым. Магчыма, як і даўней, цудатворны абраз Святой Маці Божай Юравіцкай пачнуць наведваць паломнікі-пілігрымы. А каб вярнулася наша святыня, патрэбна добрая супольная воля вернікаў Польшчы і Беларусі.